સુશીલ વિચારતો હતો કે, કાલથી તેની ઉંમર પિતાના જેટલી થઈ જાય તો મનનું ધાર્યું જ કરીશ જેથી તેને કોઈ આમ બંધ ન કરી શકે. બરાબર આ સમયે ઈચ્છારાણી તે ઘરના બહારના રસ્તા પરથી પસાર થઈ રહી હતી. પિતા-પુત્રનાં મનની ઈચ્છા જાણીને તે વિચારવા લાગી, ‘સારું તો ઠીક છે. થોડાક દિવસો એમની ઈચ્છા પૂરી કરીને જ જોઈ લેવામાં આવે.’ આ વિચારીને તે બાપની પાસે ગઈ અને બોલી, ‘તારી ઈચ્છા પૂરી થશે. કાલથી તું તારા બેટાની ઉંમરનો હોઈશ.’ અને બેટાની પાસે જઈ બોલી, ‘કાલથી તું તારા બાપની ઉંમરનો હોઈશ.’ સાંભળીને બંને બાપ-બેટો મનમાં ફૂલ્યા ન સમાયા.